《观余姚海氛》
宋代·谢景初

海上风与雨，未眹先气升。
泽卤杂山云，蓊郁相薰蒸。
交语面已杂，安辨丘与陵。
衣濡带革缓，臭腥殊可憎。
自非昌其阳，疾疠得以乘。
君子却阴邪，何必医师能。

作者简介：（1020—1084）杭州富阳人，字师厚，号今是翁。谢绛子。仁宗庆历六年进士。知余姚县，禁民私煮盐，以增课税；又筑海塘以御潮。历通判秀、汾、唐、海诸州，迁湖北转运判官，成都府提刑。神宗熙宁初，上疏反对青苗、免役等法，遭劾免。博学能文，尤长于诗。有《宛陵集》。